b'\n_START_ARTICLE_\nDvorec Zemono\n_START_SECTION_\nZgodovina\n_START_PARAGRAPH_\nDvorec je bil zgrajen leta 1689 kot poletna rezidenca oziroma lovski dvorec. Listine o najzgodnjej\xc5\xa1em obdobju dvorca Zemono niso ohranjene, predvsem zaradi uni\xc4\x8denja v prvi svetovni vojni in funkcije, ki jo je dvorec imel, saj je bil le eno izmed poslopij vipavske gra\xc5\xa1\xc4\x8dine, nikoli pa sede\xc5\xbe fevdalne posesti._NEWLINE_Dvorec ni bil nikdar stalno naseljen. V njem so potekale zabave plemi\xc4\x8dev, v \xc4\x8dasu trgatev pa so v njem pridelovali vino. Njegov prvi lastnik je bil vipavski zemlji\xc5\xa1ki gospod Francesco Antonio Lanthieri. Prodal ga je baronu Levetzovu, ta ga je leta 1918 Evgenu Maierju, nato pa je bil last dru\xc5\xbein Pregelj in Kalc. V \xc4\x8dasu Jugoslavije je imela v njem prodajno-razstavni salon tovarna pohi\xc5\xa1tva Lipa.'